Elvis Blue se goeie nuus! | SARIE
Elvis Blue se goeie nuus!	deur SARIE.com-span
Elvis Blue se album Afrikaans verwerf platinumstatus! 2014 is ’n goeie jaar vir dié pa van twee, liedjieskrywer en sanger, Elvis Blue.
Elvis sê: “Ons almal het drome in die lewe. Daar is min dinge lekkerder as wanneer jy jou drome sien waar word. Toe ek hierdie album begin skryf het, was dit my droom dat mense die album sou hoor.”
Elvis vertel Afrikaans lê hom besonder na aan die hart. “As jong seun het ons die mooiste Afrikaanse musiek in ons huis gehad. Dit was musiek wat diep tot my gespreek het en wat ek nooit sal vergeet nie …”
“Wanneer ek in Afrikaans sing en skryf, doen ek dit vir die mense naby my, soos my ma, my vrou, my kinders… Ek druk myself net beter in my moedertaal uit en Afrikaans is boonop so ’n mooi taal!”
Elf van die liedjies op Afrikaans is oorspronklik en kom uit Elvis se pen. Van die liedjies op die bekroonde album, soos “Rede om te glo” en “Spore”, het reeds uitkloptreffers geword en word gereeld oor die radio gespeel. So ook die nuwe treffer “Toe ons jonk was”.
Luister hier na Elvis se “Rede om te glo”: